છેલ્લા બે દિવસથી ભારે વરસાદના કારણે મુંબઈના ઉપનગરોના જુદા જુદા વિસ્તારોમાં ખાસ કરીને નીચાણવાળા વિસ્તારોમાં પાણી ભરાઈ જતાં લોકોને ભારે મુશ્કેલીઓનો સામનો કરવો પડી રહ્યો છે. પશ્ચિમના ઉપનગરો જેવાં કે બોરીવલી, કાંદીવલી, સાંતાક્રૂઝ, વિલેપાર્લે, ગોરેગાંવ, મલાડ સહિતના વિવિધ ઉપનગરિય વિસ્તારોમાં પાણી ભરાઈ જતા મુંબઈગરાઓને મુશ્કેલીઓનો સામનો કરવો પડી રહ્યો છે. આજે સવારથી વરસાદ ચાલુ થઈ જતાં ઓફિસે જતા મુંબઈગરાઓ અને શાળા-કોલેજે જતા વિદ્યાર્થીઓને પરેશાનીનો સામનો કરવો પડ્યો હતો.